b'\n_START_ARTICLE_\nMont Blancin tunneli\n_START_SECTION_\nHistoriaa\n_START_PARAGRAPH_\nItalia ja Ranska sopivat yhteisest\xc3\xa4 tunnelihankkeesta vuonna 1949. Sveitsi tuli mukaan hankkeeseen vuonna 1953. Italialaiset ja ranskalaiset ty\xc3\xb6ryhm\xc3\xa4t aloittivat tunnelin tekemisen vuorten vastakkaisilta puolilta 30. toukokuuta 1959. Tunnelit yhdistettiin 5\xc2\xa0850 metrin p\xc3\xa4\xc3\xa4ss\xc3\xa4 tunnelin sis\xc3\xa4\xc3\xa4ntuloaukoista. Tunnelin rakentaminen vaati sek\xc3\xa4 rahaa ett\xc3\xa4 kuolonuhreja, sill\xc3\xa4 useita ty\xc3\xb6ntekij\xc3\xb6it\xc3\xa4 j\xc3\xa4i kivi- ja lumivy\xc3\xb6ryjen alle. Tunnelia kaivettaessa noin miljoona kuutiota kive\xc3\xa4 irrotettiin ja kuljettiin ulos tunnelista. Tunnelin rakentaminen kesti 6,5\xc2\xa0vuotta, ja sen saattaminen suunnitelmien tekemisest\xc3\xa4 l\xc3\xa4htien kokonaan valmiiksi 19\xc2\xa0vuotta.\n_START_SECTION_\nOnnettomuudet\n_START_PARAGRAPH_\n24. maaliskuuta 1999 tunnelissa tapahtui tuhoisa tulipalo. Kuorma-auto, joka kuljetti margariinia ja jauhoja, syttyi palamaan. Tunnelin katto romahti ja asfaltti suli tulipalon kuumuudessa. Tulipalossa kuoli 39 ihmist\xc3\xa4.'